**AGENȚIA PENTRU PROTECȚIA MEDIULUI CONSTANȚA**

 PROIECT

DECIZIA ETAPEI DE ÎNCADRARE

**Nr.** **xxxx din 04.03.2024**

 Ca urmare a solicitării de emitere a acordului de mediu adresate de **COMUNA RASOVA,** cu sediul in Judetul Constanta, Comuna Rasova, Localitatea Rasova, str. Dunarii, nr. 31, înregistrată la Agenţia pentru Protecţia Mediului Constanţa cu nr. 1334 RP din 08.02.2023, în baza Legii nr. 292/2018, privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenția pentru Protecția Mediului Constanța decide, ca urmare a consultărilor desfăşurate în cadrul şedinţei Comisiei de analiză tehnică din data de 14.02.2024 că proiectul: **„EXECUTIE FORAJ DE ALIMENTARE CU APA – COMPLEX IAS COCHIRLENI, COMUNA RASOVA”,** amplasat in Judetul Constanta**,** Comuna Rasova, Complex IAS Cochirleni, nr. 21A, **nu se supune evaluării impactului asupra mediului**.

**Justificarea prezentei decizii:**

**Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) proiectul propus **intra** sub incidenţa Legii nr. 292/2018. privind evaluarea impactului anumitor proiecte publice şi private asupra mediului,Anexa II, pct. 2, lit. d.3);

b)proiectul **nu intră** sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

c) proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare,

 d) în conformitate cu criteriile prevăzute în anexa nr. 3 a Legii nr. 292/2018:

1. **Caracteristicile proiectelor:**

 La identificarea caracteristicilor proiectelor se iau în considerare următoarele aspecte:

1. Dimensiunea și concepția întregului proiect:

Proiectul prevede realizarea unui foraj hidrogeologic de alimentare cu apa pentru asigurarea limentarii cu apa a cartierului Complex IAS Cochirleni (260 locuitori).

Forajul va fi amplasat pe un teren in suprafata de 700 mp, ce apartine domeniului public al comuei.

 Forajul hidrogeologic va avea adancimea de 100 ,m, va avea caracter de explorare-exploatare, va fi executat in sistem hidraulic rotativ si va capta orizontul cvifer cantonat in depozitele calcaroase baremiene. Nivelul hidrostatic prognozat este situat la adancimea de cca. 30 m.

 A fost emis Avizul de Gospodarire a Apelor nr. 44 din 26.05.2023.

Organizarea de șantier se va amenaja în zona amplasamentului punctului de lucru, va fi de mica dimensiune, va avea un caracter temporar si nu va avea impact asupra factorilor de mediu.

 b) cumularea cu alte proiecte existente si/sau aprobate – alte proiecte de infrastructura.

 c) utilizarea resurselor naturale, in special a solului, a terenurilor, a apei și a biodiversității – apa din subteran.

 d) producţia de deşeuri – în perioada lucrărilor de executie rezultă deşeuri specifice activităţii de construire, ce vor fi gestionate conform OUG nr. 92/2021 privind regimul deseurilor *aprobată cu modificări prin Legea nr. 17/2023*:

|  |  |  |  |
| --- | --- | --- | --- |
| **Cod** | **Denumirea deșeului** | **Sursa de generare** | **Modalitati de eliminare/valorificare** |
| 17 05 04 | Pamant si pietre | Salubrizarea amplasamentului si realizarea fundațiilor | va fi transportat în locuri indicate de Primărie prin AC |
| 17 01 07 | Resturi de materiale de constructii și deșeuri din construcții | Construcții și construcții - montaj | Transportate la un depozit de deseuri autorizat |
| 15 02 02\* | Material absorbant uzat | Intervenția în caz de scurgeri accidentale de carburant | functie de poluari produse. Predate catre societati autorizate in vederea valorificarii/eliminarii |
| 20 03 01 | Deșeuri menajere | Organizarea de șantier | Transportate la un depozit de deseuri autorizat |
| 17 04 11 | Resturi de conducte  | Lucrari de instalatii | Predate catre societati autorizate in vederea valorificarii |

 e) poluarea și alte efecte nocive: emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor.

 f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice:

 ● Proiectul propus nu va emite dioxid de carbon (CO2), protoxid de azot (N2O), metan (CH4) sau orice alte gaze cu efect de sera.

 ●Proiectul propus nu implica activitati de exploatare a terenurilor, de schimbare a destinatiei terenurilor sau de silvicultura (de exemplu despaduriri) care ar putea duce la cresterea emisiilor.

 g) riscurile pentru sănătatea umană (de exemplu, din cauza contaminării apei sau a poluării atmosferice): lucrarile de extindere forajului hidrogeologic nu implica utilizarea unor substante sau tehnologii care sa prezinte risc de contaminare si poluare a aerului.

 **2. Amplasarea proiectelor**

 Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce privește:

 a) utilizarea actuală și aprobată a terenurilor:intravilan,domeniu public, teren aferent strazi (conform C.U. nr. xx/xx.xx.2023, eliberat de Primaria Comunei Rasova).

 b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona și din subteranul acesteia: nu este cazul.

 c) capacitatea de absorbţie a mediului natural, acordându-se o atenție specială următoarelor zone:

1. zone umede, zone riverane, guri ale râurilor: – nu este cazul.

 ii) zone costiere și mediul marin: nu este cazul.

 iii) zonele montane şi forestiere: nu este cazul.

 iv) rezervaţii și parcuri naturale: nu este cazul.

 v) zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: nu este cazul.

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: nu este cazul**.**

 vii) zonele cu o densitate mare a populației: Comuna Rasova.

 viii) peisaje si situri importante din punct de vedere istoric, cultural sau arheologic: nu este cazul.

 **3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la punctele 1 si 2 din prezenta anexă, având în vedere impactul proiectului asupra factorilor prevăzuți la articolul 3 alineatul (1), și ținând seama de:

 a) importanta și extinderea spațială a impactului (de exemplu, zona geografică și dimensiunea populației care poate fi afectată): nu este cazul.

 b) natura impactului: redus.

 c) natura transfrontaliera a impactului: proiect fără impact transfrontalier.

 d) intensitatea și complexitatea impactului: în perioada de execuție impactul asupra mediului este redus și temporar, riscul potențial de poluare a solului fiind dat de pierderi accidentale de carburanți sau lubrefianți de la vehicule si utilaje.

 e) probabilitatea impactului: redusă, urmare a argumentelor menţionate la punctele a si b.

 f) debutul, durata, frecvenţa şi reversibilitatea preconizate ale impactului: impactul asupra mediului va exista în perioada desfăşurării lucrărilor.

 g) cumularea impactului cu impactul altor proiecte existente si/sau aprobate: nu este cazul.

**II.** **In conformitate cu decizia nr. 9255/17.05.2022 emisă de ADMINISTRATIA BAZINALA DE APA DOBRGEA LITORAL , proiectul nu necesita elaborarea studiului de evaluare a impactului asupra corpurilor de apă.**

Masurile si conditiile de realizare a proiectului in conformitate cu Avizul de Gospodarire a Apelor **nr. 44 din 26.06.2023** emis de Administratia Bazinala de Apa Dobrogea Litoral sunt:

* se vor solicita si obtine, inainte de inceperea lucrarilor, toate avizele si autorizatiile necesare, conform legislatiei in vigoare;
* forajul se va opri la adancimea proiectata si va avea caracter de explorare-exploatare;
* forajul va capta acviferul cantonat in depozitele poros permeabile de varsta Jurasic superior-Cretacic inferior, izolandu-se prin cimentare stratele acvifere superioare celor captate;
* alegerea intervalelor captate, tipul de filtre si sortul d pietris margaritar vor fi stabilite pe baza litologiei intalnite in timpul saparii gaurii de sonda si a carotajului geofizic;
* dup executia forajului se vor efectua teste de pompare pentru determinarea parametrilor reali ai acviferului si stabilirea debituli optim de exploatare;
* se va intocmi fisa forajului conform prevederilor Ordinului nr. 828/2019 al Ministerului Apelor si Padurilor;
* se vor preleva probe de apa din foraj, se vor efectua analize fizico-chimice si bacteriologice si se va obtine avizul sanitar;
* se vor institi zonele de protectie sanitara conform HG nr. 930/2005. Delimitarea zonelor de protectie sanitara si a perimetrului de protectie hidrogeologica se face pe baza unui studiu realizat conform Ordinului Ministerului Mediului si Padurilr nr. 1278/2011 si expertiza INHGA Bucuresti;
* sa monteze aparat de masurare a debitelor si volumelor de apa captate din subteran, conform art. 59 din Legea Apelor nr. 107/1996 cu modifiarile si completarile ulterioare;
* debitul pompei cu care se va echipa forajul nu va depasi debitul recomandat pentru exploatare;
* in timpul executarii lucrarilor sa nu afecteze calitatea apelor subterane. Se interzice orice evacuare de ape uzate neepurate in apele de suprafata si subterane. Nu se admite solutia evacuare in subteran a apelor uzate epurate;
* in cazul producerii unor poluari accidentale in timpul executiei lucrarilor, intreaga raspundere din punct de vedere al depoluarii zonei si suportarii eventualelor costrui revine beneficiarului;
* beneficiarul are obligatia sa anunte in scris Administratia Bazinala de Apa Dobrogea Litoral despre data de incepere a lucrarilor, cu 10 zile inainte de acestea, precum si data de finalizare a investitiei;
* Sa permira accesul personalului de gospodarire a apelor in incinta obiectivului, in scopul indeplinirii atributiilor de control, conform prevederilor Legii Apelor nr. 107/1996, modificata si completata;
* Daca pe parcursul derularii investitiei, apar modificari ale datelor care au stat la baza emiterii prezentului aviz, se va solicita aviz de gospodarire a apelor modificator, conform prevederilor Ordinului Ministerului Apelor si Padurilor nr. 828/04.07.2019 privind aprobarea Procedurii si competentelor de emitere, modificare, retragere a avizului de gospodarire a apelor, inclusiv procedura de evaluare a impactului asupra corpurilor de apa, aprobarea Normativului de continut al documentatiei tehnice supuse avizarii, precum si a Continutului cadrul al Studiului de evaluare a aimpactului asupra corpurilor de apa.
* Dupa finalizarea investitiei, titularul are obligatia sa solicite si sa obtina autorizatia de gospodarire a apelor, pe baza unei documentatii tehnice de fundamentare intocmita in conformitate cu Ordinul Ministerului Apelor si Padurilor nr. 891/23.07.2019, privind aprobarea Procedurii si competenelor de emitere, modificare, retragere si suspendare temporara a autorizatiei de gospodarire a apelor, precum si a Normativului de continut al documentatiei tehnice supuse autorizarii
* Punerea in functiune a investitiei se va face numai dupa incheierea abonamentului de utilizare/exploatare a resurselor de apa. Pentru utilizarea/exploatarea resursei de apa fara abonament de utilizare/exploatare se percep penalitati care reprezinta de zece ori valoarea contributiei;
* Avizul de gospodarire a apelor isi mentine valabilitatea pe toata durata de realizare a lucrarilor, daca executia acestora a inceput in cel mult 24 de luni de la data emiterii acestuia si daca au fost respectate prevederile inscrise in aviz, in caz contrar avizul isi pierde valabilitatea;
* Nerespectarea prevederilor avizului atrage raspunderea administrativa dupa caz, precum si raspunderea civila sau penala, conform prevederilor Legii Apelor nr. 107/1996 cu modificarile si completarile ulterioare.

 h)posibilitatea de reducere efectivă a impactului: ***prin respectarea următoarelor condiții de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
	+ organizarea de şantier se va realiza în afara ariilor naturale protejate din zona, astfel încât impactul generat de aceasta asupra factorilor de mediu pe timpul derulării lucrărilor prevăzute prin proiect să fie cât mai redus;
	+ materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
	+ managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *aprobată cu modificări prin Legea nr. 17/2023*, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
* în conformitate cu OUG nr. 92/2021, *aprobată cu modificări prin Legea nr. 17/2023*, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
* In conformitate cu OUG nr. 92/2021, *aprobată cu modificări prin Legea nr. 17/2023*, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* In conformitate cu OUG nr. 92/2021, *aprobată cu modificări prin Legea nr. 17/2023*, gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special.

* in urma realizarii lucrarilor din cadrul acestui proiect deseurile rezultate ( beton, pamant, piatra) vor fi transportate si depozitate in spatii special amenajate, si vor fi ridicate de catre o unitate prestatoare de servicii de salubrizare, pe baza unui contract incheiat de firma care executa proiectul.
* deseurile rezultate vor fi tinute strict sub control printr-o depozitare corespunzatoare precum si o asigurare corespunzatoare a starii tehnice a utilajelor folosite pentru depozitare. Se vor evita efectele negative asupra factorilor de mediu sensibili: sol si apa subterana.
* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - Limite admisibile ale nivelului de zgomot din mediul ambiant, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987-Calitatea aerului în zone protejate;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare;
* *la finalizarea lucrarilor se va inainta la Agentia pentru Protectia Mediului Constanta raportarea privind evidenta deseurilor generate ca urmare a desfasurarii lucrarilor de construire/desfiintare.*

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 **DIRECTOR EXECUTIV, ŞEF SERVICIU A.A.A,**

 **Celzin LATIF Lavinia Monica ZECA**

######  Întocmit,

 **Consilier Camelia COSTACHE**

Nota: redactat in 3 exemplare